  Руслан Нуриахметов Анжелика Тихонова корреспондент Гужем каникулъёс дыръя Удмуртиысь школаосын 10-17 аресъем дышетскисьёс поездэн ӝыны дунын ветлыны быгатозы. Акция 1-тӥ инвожоысен 31-тӥ гудырикошконозь ужалоз. Со сярысь Ижкар администрацилэн пресс-службаез ивортӥз. Акция туэ сизьыметӥзэ радъяське ни. Ӝыны дунын билетъёс басьтыны луоз: - кыдёке мынӥсь ӝог но пассажирской поездъёсысь огъя но плацкарт вагонъёсы, соос пӧлын фирменнойёсаз но; - кыдёке мынӥсь моторвагонной составъёслэн 2 но 3 классъем вагонъёсазы; - калыккуспо сообщениосын поездъёсы (Россиысь кыӵе ке интые мыныны гинэ). Со сяна, куинетӥ арзэ ни 10-17 аресъем пиналъёс гужем шутэтсконзы вакытэ кык этажъем поездъёсысь купе вагонъёсы но билет нимаз дунын басьтыны быгатозы. Солэн дуныз со маршуртъя плацкарт вагонын мынон-ветлонлэн ӝыны дуныз мындагес ик луоз. Дунтэм дунын билетъёс чугун сюрес вокзалъёслэн кассаосысьтызы яке чугун сюрес огазеяськонлэн сайтэз но мобильной ватсэтэз пыр басьтыны луэ. Пиналлэн арлыдыз сюрес вылэ потон вакытлы лыдэ басьтӥське. Пусъём, 50 процентъем скидка мынон дунлы гинэ сётӥське. Тегъёс: Мерлык нылпиос чугунсюрес Удмуртия Россия шутэтскон дунъёснотарифъёс  